DEĊIŻJONI TAL-KUMMISSJONI
ta' l-1 ta’ Marzu 2006
li temenda d-Deċiżjoni 97/808/KE dwar il-proċedura għall-attestazzjoni tal-konformità tal-prodotti tal-kostruzzjoni permezz ta' l-Artikolu 20(2) tad-Direttiva tal-Kunsill 89/106/KEE f'dak li jirrigwarda l-kisi ta' l-art (pavimenti)
(innotifikata taħt dokument numru C(2006) 553)
(Test b'rilevanza għaż-ŻEE)
(2006/190/KE)
IL-KUMMISSJONI TAL-KOMMUNITAJIET EWROPEJ,
Wara li kkunsidrat it-Trattat li jistabbilixxi l-Komunitajiet Ewropej,
Wara li kkunsidrat id-Direttiva tal-Kunsill 89/106/KEE tal-21 ta' Diċembru 1988 dwar l-approssimazzjoni ta' liġijiet, regolamenti u dispożizzjonijiet amministrattivi ta' l-Istati Membri marbuta mal-prodotti tal-bini (1), u b'mod partikolari l-Artikolu 13 (4) tiegħu,
Billi:
(1)
It-tabella għall-familja tal-prodotti “PAVIMENTI (2/2)” fl-Anness II għad-Deċiżjoni tal-Kummissjoni 97/808/KE ta' l-20 ta' Novembru 1997 dwar il-proċedura għall-attestazzjoni tal-konformità tal-prodotti tal-kostruzzjoni skond l-Artikolu 20(2) tad-Direttiva tal-Kunsill 89/106/KEE f'dak li jirrigwarda l-kisi ta' l-art (2), tattribwixxi b'mod inkorrett l-attestazjoni tas-sistema 3 ta' konformità għall-klassi FFL.
(2)
Id-Deċiżjoni 97/808/KE għandha għalhekk tiġi emendata skond dan.
(3)
Il-miżuri previsti f'din id-Deċiżjoni huma skond l-opinjoni tal-Kumitat Permanenti dwar il-Bini,
ADOTTAT DIN ID-DEĊIŻJONI:
Artikolu 1
L-Anness III għad-Deċiżjoni 97/808/KE huwa emendat kif stipulat fl-Anness għal din id-Deċiżjoni.
Artikolu 2
Din id-Deċiżjoni hija indirizzata lill-Istati Membri.
Magħmula fi Brussell, l-1 ta’ Marzu 2006.